সার্কুলারে বলা হয়েছে, সম্প্রতি লক্ষ্য করা যাচ্ছে, কোনো কোনো ব্যাংক এফআইইউর (আগের মানি লন্ডারিং প্রতিরোধ বিভাগ) নির্দেশনা যথাযথভাবে অনুসরণ না করে ২০০২ সালের ৩০ এপ্রিলের আগে খোলা হিসাবের মধ্যে কেওয়াইসি পদ্ধতি সম্পন্ন না করা হিসাবসমূহ ‘সুপ্ত’ হিসেবে চিহ্নিত করার পরিবর্তে বন্ধ করে দিচ্ছে, যা আগে দেওয়া নির্দেশনার লঙ্ঘন। এমন প্রেক্ষাপটে নির্দেশনা যথাযথ পরিপালনের জন্য এবং ব্যাংকিং রীতিনীতির বাইরে কোনো হিসাব বন্ধ না করার জন্য নির্দেশনা দেওয়া যাচ্ছে। একই সঙ্গে বিষয়টি সংশ্লিষ্ট সকলকে অবহিত করার নির্দেশনা দেওয়া হয়েছে বলেও এতে জানানো হয়।